《游云际山》
宋代·陈洙

清晓扪萝踏岭云，寒风飞溜湿衣巾。
上攀霄汉无多地，直视城闉几点尘。
古木半阴藏宿雾，山禽相语厌游人。
明年更补闽中吏，来看桃花烂漫春。

作者简介：（1013—1061）宋建州建阳人，字思道。仁宗庆历二年进士。历殿中侍御史。嘉祐六年上疏助司马光乞早建储嗣，曰：陛下以臣怀异日之图，莫若杀臣之身，用臣之言。疏方上，即饮药以卒。奏下，大计遂定。仁宗闻洙死，赐钱十万。有《春秋索隐论》、《御史奏疏》及文集。